**Tájékoztató a VII. kerület területén végzett 2016. évi őszi takarításról**

**Összefoglaló**

A Budapest Főváros VII. kerület Erzsébetváros Önkormányzata és az ERVA Nonprofit Zrt. között létrejött, 2015. december 17. napján aláírt, majd 2016. július 18-án módosított Feladatellátási szerződés alapján az ERVA Nonprofit Zrt. feladata Budapest Főváros VII. kerület Erzsébetváros Önkormányzata közigazgatási területén lévő közterületek (ideértve különösen közutak, gyalogosforgalmat szolgáló járdák, és az azokat elválasztó közterületi sávok, továbbá kutyafuttatók, és hétvégi napokon - szombat,vasárnap - a közparkok) köztisztasági és települési környezet tisztaságának biztosítása.

A feladatellátási szerződés 11. pontja alapján az ERVA Nonprofit Zrt. a nagytakarítások alkalmával elvégzi Budapest Főváros VII. kerület Erzsébetváros közigazgatási területén lévő közterületi járdák és parkolósávok, valamint a kiemelt forgalmú utcaszakaszok magasnyomású mosását és bio-vegyszeres takarítását, valamint az Önkormányzat tulajdonában álló közterületekre kihelyezett szemetes edények takarítását tavasszal, nyáron és ősszel, egy-egy alkalommal.

A nagytakarítás nem terjedt ki a Budapest Főváros Önkormányzata tulajdonában lévő, alábbi közterületekre: Károly krt., Rákóczi út, Erzsébet krt.(kivéve Rákóczi út és Dohány utca közötti - Polgármesteri Hivatal -szakasz), Rottenbiller utca, Baross tér, Thököly út, Dózsa György út és Damjanich utca.

A takarítás során rendelkezésre álló géppark:

* 3 db tehergépjármű, 6 db magasnyomású mosóberendezés

(IKJ-626, LMU-286, LVA-991)

* 2 db Bucher CityCat 100 szívó/seprő célgép

(YIV-029, YIV-030)

* 1 db Hakó szívó/seprő célgép

(YJH-446)

* 1 db tehergépjármű a hulladék és hulladékgyűjtő edények összeszedésére és szállítására

( MEL-414)

A nagytakarítás során a takarítandó felület: **211 550** **m2** volt.

A bio-tisztítószer a szennyezett foltok eltávolítására (jellemzően hulladékgyűjtő edények alatt, tűzcsapok és oszlopok közelében, vendéglátóhelyek előtt) koncentrálva került alkalmazásra.

A bio-tisztító keverék természetes összetevőkből álló, olajbontó probiotikumot tartalmazó tisztítószer, amely pH semleges, nem toxikus, nem tartalmaz oldószereket és a környezetben lebomlik. A szer természetes citrus illóolajokat tartalmaz, amelyek a tisztítás után kellemes illatot hagynak.

A bio-tisztítószer megfelelő hígítás után, kézzel és géppel került felhordásra a takarítandó felületre. A kívánt tisztító hatás elérése érdekében az erősen szennyezett területeket erősen be kellett dörzsölni a takarítószerrel, ez kézi és gépi erővel került megvalósításra. A tisztítószer elsősorban a zsíros szennyeződések, galamb ürülék és a kutyavizelet eltávolításánál vált be.

**Elvégzett munkák részletezése**

**Őszi nagytakarítás - 2016. október 10. – október 15.**

**2016. október 10. (Hétfő)**

**LMU-286; YIV-030** – Takarítandó terület: **14 910 m²**

Polgármesteri Hivatal, Madách I. út, Holló utca, Akácfa utca, Kertész utca

**LVA-991; kézi takarítás** – Takarítandó terület: **14 000 m²**

Szövetség utca, Tivadar utca, Hársfa utca, Kürt utca, Barát utca

**IKJ-626; YIV-029** – Takarítandó terület: **12 400 m²**

Hernád utca, Bethlen G. utca

**2016. október 11. (Kedd)**

**LMU-286; YIV-029** – Takarítandó terület: **15 120 m²**

Kisdiófa utca, Nyár utca, Osvát utca, Rumbach S. utca, Nagydiófa utca, Barcsay utca

**LVA-991; YIV-030** – Takarítandó terület: **16 880 m²**

Vörösmarty utca, Csengery utca, Wesselényi utca (Vörösmarty u.-Erzsébet krt.), Rejtő J. utca,

Garay utca

**IKJ-626; YJH-446** – Takarítandó terület: **17 280 m²**

Murányi utca, Cserhát utca, Sajó utca, Alpár utca, Szinva utca, Munkás utca

**2016. október 12. (Szerda)**

**LMU-286; YIV-029** – Takarítandó terület: **17 920 m²**

Kazinczy utca, Csányi utca, Kürt utca, Klauzál utca, Asbóth utca, Síp utca, Dob utca (Kazinczy

utca és Csányi utca között)

**IKJ-626; YIV-030**  – Takarítandó terület: **12 160 m²**

Rózsa utca, Izabella utca, Hutyra F. utca,

**LVA-991; YJH-446** – Takarítandó terület: **14 800 m²**

Városligeti fasor, Bajza utca, Huszár utca, István utca

**2016. október 13. (Csütörtök)**

**LMU-286; YIV-029** – Takarítandó terület: **8 020 m²**

Rumbach S.utca, Holló utca, Király utca (Csányi utca és Erzsébet krt. között), Wesselényi utca

(Rottenbiller utca és Almássy utca között)

**IKJ-626; YIV-030**  – Takarítandó terület: **10 000 m²**

Jósika utca, Péterfy S. utca (Murányi utca és Bethlen G. utca között), Alsóerdősor utca

**LVA-991; YJH-446** – Takarítandó terület: **12 720 m²**

Dembinszky utca, Almássy utca, Marek J. utca

**2016. október 14. (Péntek)**

**LMU-286; YIV-029** – Takarítandó terület: **18 300 m²**

Király utca (Csányi utca és Károly krt.; Erzsébet krt. és Rottenbiller utca között), Wesselényi utca

(Erzsébet krt. és Károly krt. között), Nefelejcs utca

**IKJ-626;** **YIV-030** – Takarítandó terület: **12 720 m²**

Madách I. út, Dohány utca (Erzsébet krt. és Rottenbiller utca között), Kürt utca, Peterdy utca

**LVA-991; YJH-446** – Takarítandó terület: **7 280** **m²**

Verseny utca, Százház utca, Jobbágy utca, Szinva utca

**2016. október 15. (Szombat)**

**IKJ-626; YIV-029** – Takarítandó terület: **7 040 m²**

**LVA-991; YIV-030**

Dohány utca (Erzsébet krt.-Károly krt. között)

A nagytakarítás idejében az alábbi utcák Bio-vegyszeres takarítását **nem tudtuk elvégezni** **közműépítési munkálatok miatt**:

* **Dob utca** (Csányi utca és Rottenbiller utca közötti szakasza) **-> 7 120** **m²**
* **Péterfy S. utca** (Bethlen G. utca és Alsóerdősor utca közötti szakasza) **->** **3 440** **m²**

Amennyiben a közműépítési munkálatok 2016. november 30.-ig befejeződnek és az időjárási viszonyok is lehetővé teszik, akkor az adott utcák Bio-vegyszeres gépi takarítását természetesen elvégezzük.